《次韵单君范行李中诸诗前数章自道后二章为单》
宋代·陈著

心如古井不生澜，无奈形骸寄两閒。
老境阳春亦风雪，危时明月自江山。
琴书有旧聊相与，门户虽贫未是閒。
儿女不知何世界，劝传花事已斓斑。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。